# José Antonio Vidal Sales

José Antonio Vidal Sales (Reus, 29 d'agost de 1921 - Barcelona, desembre 2008) va ser un escriptor i guionista de còmics, també va treballar al llarg de trenta anys a l'Editorial Bruguera, on va fer de redactor escriptor i guionista, utilitzant en algunes ocasions, pseudònims com Cassarel, Alberto Cuevas, Pierre Deville o Howard Stanley entre d'altres.
El 1953 es va convertir en un dels primers tècnics editorials de l'Editorial Bruguera, al costat de Carlos Conti, José María Lladó, Víctor Mora i Harmonia Rodríguez, tots a les ordres de Rafael González. Allí va signar multitud de guions, sobretot per a la col·lecció Joyas Literarias Juveniles. Posteriorment va treballar als departaments d'Ediciones Generales i Bolsilibros.
Va adaptar les novel·les d'aventures recollides a la col·lecció de llibres Historias Selección d'Editorial Bruguera i posteriorment l'adaptació al còmic, de novel·les d'aventures clàssiques, a la col·lecció Joyas Literarias Juveniles, on s'hi editaren títols com; La cabana de l'oncle Tom, Miquel Strogoff o Robinson Crusoe.
A les sèries de còmic Pulgarcito, Trueno Colori Jabato Color va treballar-hi com a coordinador editorial. Va escriure novel·les de quiosc i d'algunes aventures de les sèries El Sheriff King, El Inspector Dan, El Jabato o El Capitán Trueno, en alguns almanacs i números especials. També va fer els guions per la sèrie Polvorilla y Castorín, amb dibuix de Torregrosa.
D'altres treballs va ser de corresponsal a París, redactor de la revista Garbo i d'una agència de publicitat. L'any 1976 va guanyar el Premio Nacional “Emilio Freixas” "a la millor tasca de creativitat o de renovació i perfeccionament de contingut de les publicacions infantils i juvenils desenvolupada durant l'any 1975" El 1976 també va ser l'any que va començar a escriure assajos històrics amb títols com Después del 39: La guerrilla antifranquista (1976), Biografía de Santiago Carrillo (1977), Los cachorros del fascismo (1978), Cuba, ¿paraíso con rejas? (1979), Los Borbones: Una dinastía trágica (1984), o Crónica íntima de las reinas de España (1993).

## Obra
### Còmic

| Any | Títol | Dibuixant | tipus | Publicació |
| 1954 | La nave del tiempo | Ambrós | Serie | Suplemento de aventuras |
| 1960 | La historia de May Dunning | Purita Campos | Serie | Blanca |
| 1962 | El sargento Furia | Juan Escandell | Serial | |
| 1965 | Bonanza | Torregrosa, Félix Carrión | Serie | Tele Color |
| 1966 | Los viajes de Gulliver | Torregrosa | Serie | Tele Color |
| 1966 | Las aventuras de Polvorilla y Castorín | Torregrosa | Serie | Tele Color |

### Assaig

| Any | Títol | Editorial |
| 1984 | Don Juan de Borbón | Editorial Mitre |
| 1985 | Los borbones: Una dinastía trágica | Editorial ATE |
| 1995 | Crónica íntima de las reinas de España | Planeta |
| 2006 | Maquis, la verdad histórica de la otra guerra | Espasa-Calpe |

## Referències

* 1 2 3 4 Guiral, Antoni. Los tebeos de nuestra infancia: La Escuela Bruguera (1964-1986). Colección Magnum nº 7. Ediciones El Jueves, S. A., 11/2007, p. 45,46,65. Depósito Legal: B-50353-2007. ISBN 978-84-9741-589-7.
* 1 2 «José Antonio Vidal Sales» (en castellà). Tebeosfera, 2008. [Consulta: 28 setembre 2019].
* ↑ «Documento BOE-A-1976-18286» (en castellà). Agencia Estatal Boletín Oficial del Estado, 23-09-1976. [Consulta: 28 setembre 2019].

## Bibliografia

* Cuadrado, Jesús. Atlas español de la cultura popular:De la historieta y su uso 1873-2000. Madrid: Ediciones Sinsentido/Fundación Germán Sánchez Ruipérez. 2 v, 2000. ISBN 84-89384-23-1.
* GUIRAL, Antoni. Los tebeos de nuestra infancia: La Escuela Bruguera (1964-1986). Colección Magnum nº 7. Barcelona: Ediciones El Jueves, S. A., 11/2007. Depósito Legal: B-50353-2007. ISBN 978-84-9741-589-7.
* Tino Regueira. Guía visual de la Editorial Bruguera (1940-1988). Barcelona: Glénat España, 2005. Depósito Legal: B-2551-05. ISBN 84-8449-664-3.